تورکیه، روسیا و بیرلشمیش میللت‌لر تشکیلاتی یئتکیلیلری روسیانین پایتاختی مسکوا-دا لیبی مسئله‌سینی موذاکیره ائتدی‌لر.
روسیا خاریجی ایشلر ناظیرلیگیندن وئریلن معلوماتدا یازیلیر: "روسیا پرزیدنتی ولادیمیر پوتین‌ین اورتا دوغو و افریقا دپارتامنتی‌نین خصوصی نوماینده‌سی و خاریجی ایشلر ناظیر معاوینی میخائیل بوگدانوو، تورکیه خاریجی ایشلر ناظیر ناظیرینین معاوینی سئدات اؤنال و بمت-نین لیبی اوزره خصوصی نوماینده‌سی یان کوبیش 7 ژوئن ده مسکوا-دا بیر آرایا گلدی‌لر.
لیبی مسئله‌سی‌نین موذاکیره اولوندوغو بو گؤروشده اؤلکه‌ده موقتی حکومتین 24 دسامبردا کئچیرجگی سئچکی‌لره دستک اوچون بمت حمایه‌سینده اولوسلار آراسی جهدلرین گوجلندیریلمه‌لی اولدوغو وورغولاندی. صحبت زامانی آلمانیانین پایتاختی برلین-ده 23 ژوئن ده ناظیرلر سویه‌سینده اولا‌جاق ییغینجاق‌دان اول لیبی-داکی وضعیته باغلی اورتاق یاناشما تصدیق ائدیلدی".
